Publication: Magyar Közlöny
Issue: MK-2000-96 (Year: 2000, Number: 96)
Era: 1990-2004
Section: 3. számú melléklet a 162/2000. (IX. 22.) Korm. rendelethez
Paragraph Index: 61

2. § Az Egyezmény magyar nyelvű szövege a következő: „Egyezmény a Magyar Köztársaság Kormánya és a Szlovén Köztársaság Kormánya között a vasúti, közúti és vízi nemzetközi kombinált áruszállításról A Magyar Köztársaság Kormánya és a Szlovén Köztársaság Kormánya (a továbbiakban: Szerződő Felek), annak tudatában, hogy az árucseréhez elengedhetetlen a teljesítőképes nemzetközi áruszállítás, felismerve a hatékony kombinált áruszállítás környezetkímélő, valamint a kombinált áruszállítás célszerű formáinak előnyeit a közlekedési infrastruktúra esetleges korlátozó adottságainak leküzdésében, abban a meggyőződésben, hogy a kombinált áruszállítás fejlesztése nagy lehetőség a nemzetközi áruforgalom gondjainak megoldásában, a hatékony nemzetközi kombinált áruszállítás végzése céljából, az alábbiakban állapodtak meg:

Source: https://magyarkozlony.hu/hivatalos-lapok/841bb5b17d52a5e888a3c0219c0c053972f09706/dokumentumok/6f02da38414c267c6180ce3aa10e0674f263ee6a/letoltes